stanford-oval/wikipedia huggingface dataset:
שייח' מופיד
ראו גם

האסכולה הג'עפרית
1843 בארצות הברית

| 0 | 1 | 2 | 3 |
| --- | --- | --- | --- |
| «««  1842   1841  1840 |  דגל ארצות הברית | 1843  בארצות הברית |  »»»  1844   1845   1846 |
כל ערכי השנים בארצות הברית • אירועים בולטים בעולם ב-1843 פורטל ארצות הברית • לוח שנה של שנת 1843
1843 בארצות הברית הייתה השנה בה חגגה ארצות הברית 67 שנה מיום היווסדה.
הנהגה

הנשיא: ג'ון טיילר (המפלגה הוויגית)
סגן הנשיא: התפקיד לא היה מאויש
אירועים בולטים

פרק זה לוקה בחסר. אנא תרמו לוויקיפדיה ו.
30 באפריל – 16 במאי – קרב קמפצ'ה קרב ימי בין הצי של מקסיקו לצי של טקסס ויוקטן.
22 במאי – שיירה ראשונה של כ-1,000 מתיישבים עוזבים את העיר אינדפנדס שבמיזורי ועוברים בשביל אורגון – הדרך שהובילה ממיזורי לעבר אורגון וקליפורניה. בעקבות שיירה זו החל גל הגירה ענק למערב אשר אפשר את כיבוש המערב.
23 באוגוסט – נשיא מקסיקו סנטה אנה הודיע כי סיפוח של טקסס על ידי ארצות הברית ייחשב לאקט מלחמתי נגד מקסיקו.
13 באוקטובר ארגון בני ברית מוקם בניו יורק.
נולדו

פרק זה לוקה בחסר. אנא תרמו לוויקיפדיה ו.
29 בינואר – ויליאם מקינלי, נשיאה ה-25 של ארצות הברית (נפטר ב-1901)
15 באפריל – הנרי ג'יימס, סופר אמריקאי (נפטר ב-1916)
נפטרו

פרק זה לוקה בחסר. אנא תרמו לוויקיפדיה ו.
11 בינואר – פרנסיס סקוט קי, עורך דין ומשורר חובב אמריקני שכתב שיר שחלק ממנו הפך להמנונה של ארצות הברית (נולד ב-1779)
22 במאי: השיירה הראשונה עוברת בנתיב אורגון
פרנסיס סקוט קי
תרזה קופי

תרזה אן קופי (באנגלית: Thérèse Anne Coffey; נולדה ב-18 בנובמבר 1971) היא פוליטיקאית בריטית שכיהנה כשרה לענייני הסביבה בקבינט של  רישי סונאק. קודם לכן כיהנה כסגנית ראש ממשלת בריטניה ושרת הבריאות בקבינט של  ליז טראס. קופי היא חברת פרלמנט מטעם המפלגה השמרנית ומייצגת בבית התחתון של הפרלמנט את מחוז הבחירה סאפוק קוסטאל מאז 2010.
קופי כיהנה בממשלתה של תרזה מיי כתת-שר במשרד לאיכות הסביבה בין השנים 2016 ל-2019, ולאחר מכן מונתה בממשלתו של בוריס ג'ונסון כשרה זוטרה באותו המשרד עד ספטמבר 2019. בעקבות התפטרותה של אמבר ראד החליפה אותה קופי בתפקיד שרת העבודה בספטמבר 2019. לאחר התפטרותו של ג'ונסון מראשות הממשלה בשנת 2022, תמכה קופי במועמדותה של ליז טראס לראשות המפלגה השמרנית. עם כניסתה של טראס לדאונינג 10, היא מינתה את קופי לשרת הבריאות ולסגנית ראש הממשלה - האישה הראשונה אי פעם בתפקיד.
ביוגרפיה

קופי נולדה ב-18 בנובמבר 1971 בבילינג במחוז לנקשייר. היא גדלה בליברפול ושם סיימה לימודי תיכון. לאחר מכן למדה בסומרוויל קולג' באוקספורד וב-1998 סיימה את לימודי הדוקטורט בכימיה ביוניברסיטי קולג' לונדון. לאחר סיום לימודיה עבדה קופי בחברת מרס בתפקידים שונים, ביניהם מנהלת הכספים של חטיבת המשקאות של החברה. לאחר מכן עבדה כמנהלת כספים בחטיבת הנכסים של ה-BBC.
קופי התמודדה מטעם המפלגה השמרנית במחוז הבחירה של רקסהאם בבחירות הכלליות של 2005 אך לא נבחרה לאחר שהגיעה רק למקום השלישי עם 6,079 קולות (20% מהקולות).
בבחירות לפרלמנט האירופי ביוני 2004, התמודדה קופי מטעם דרום מזרח אנגליה. המפלגה השמרנית זכתה ב-4 מושבים עם 35.2% מהקולות, אך קופי הייתה ממוקמת במקום השביעי ולא נבחרה.
בבחירות הבאות לפרלמנט האירופי שנערכו ב-2009, התגוררה קופי באנדובר שבמחוז המפשייר, התמודדה שוב מטעם דרום מזרח אנגליה, והפעם הייתה במקום החמישי כשהמפלגה השמרנית גרפה 34.79% מהקולות וזכתה שוב ב-4 מושבים.
קריירה פרלמנטרית

ב-6 בפברואר 2010 נבחרה כמועמדת השמרני מטעם מחוז סאפוק קוסטל, ועברה להתגורר בווסטלטון. דייוויד מילר, סגן יו"ר הליברל-דמוקרטים המקומיים, העלה ספקות בנוגע למעמד מגוריה שם, וטען כי כתובת המגורים שלה היא בית נופש. בבעלותה דירה ובעלות חלקית בית, שניהם בהמפשייר, והיא מתגוררת בשכירות בווסטלטון.
בבחירות הכלליות של 2010, קיבלה קופי 25,475 קולות (46.4%) ונבחרה להיות האישה הראשונה המייצגת את סאפוק קוסטל בפרלמנט
קופי הייתה חברה בוועדת התרבות, המדיה והספורט של הפרלמנו מיולי 2010 עד אוקטובר 2012, ואז מונתה לעוזרת של שר העסקים והאנרגיה מייקל פאלון. ביולי 2014 מונתה לעוזרת למצליף הסיעתי.
ב-2013 היא הצביעה נגד נישואים חד-מיניים, והצהירה: "אני אצביע נגד הצעת החוק כי נקודת המבט שלי על מה הם נישואין שונה מזו של כמה חברים אחרים... עבורי עדיין מדובר במשפחה, הבסיס של החברה". היא הצביעה פעם נוספת נגד נישואים חד מיניים גם ב-2019 כשהפרלמנט דן בסוגיה גם לגבי לגבי צפון אירלנד.
ב-11 במאי 2015 מונתה קופי לתפקיד סגנית יו"ר בית הנבחרים.
קופי ספגה ב-2011 ביקורת מצד תושבי סאפוק גם על תמיכתה בהצעת הממשלה למכור קרקעות יער בבעלות ציבורית, הצעה שהממשלה החליטה שלא לקדם בסופו של דבר.
באוקטובר 2016, היא ספגה ביקורת מצד מנהיג המפלגה הליברל-דמוקרטית דאז, טים פארון, כי זכתה לאירוח בשווי 890 פאונד מחברת ההימורים "לדברוקס" לאחר שתמכה בתעשיית ההימורים בפרלמנט בדיוני ועדת התרבות, המדיה והספורט. קופי הכחישה כי שיקוליה הושפעו מהאירוח שקיבלה.
בינואר 2016 הייתה קופי אחת מ-72 חברי הפרלמנט השמרנים שהצביעו כנגד הצעת חוק של מפלגת הלייבור לחייב בעלי בתים פרטיים להשכרה בסטנדרט אחיד למבנים ה"מתאימים למגורי אדם". עמדת הממשלה השמרנית הייתה כי בתים אכן צריכים לעמוד בסטנדרט כזה, אך לא באמצעות חוק שיחייב זאת במפורש.
ביולי 2016, הצטרפה קופי למשרד להגנת הסביבה בתפקיד זוטר בממשלתה של תרזה מיי. מעמדה שודרג לדרגת "שר מדינה" כאשר בוריס ג'ונסון נכנס למשרד ראש הממשלה ביולי 2019.
קריירה פרלמנטרית > כשרת העבודה

בעקבות התפטרותה של אמבר ראד בספטמבר 2019, הצטרפה קופי לקבינט כשרת העבודה, והמשיכה בתפקיד גם לאחר סבב המינויים שעשה ג'ונסון בפברואר 2020.
בדצמבר 2021 הואשמו אנשי הסגל של קופי בהפרת הנחיות סגר הקורונה. דובר משרדה הכחיש את ההאשמות. כמה שבועות לאחר מכן פרסמה קופי בחשבון הטוויטר שלה הודעת תמיכה בראש הממשלה בפרשת המסיבות.
קופי המשיכה להגן על ג'ונסון גם ביולי 2022, כאשר הואשם בהתעלמות מההטרדות המיניות לכאורה של חבר הפרלמנט כריס פינצ'ר בעת שמינה אותה למצליף הסיעתי. לדבריה של קופי ג'ונסון "לא היה מודע" להאשמות "ספציפיות" הקשורות לפינצ'ר, והיא אף טענה כי לדעתה חשה שג'ונסון התמודד עם הנושא כראוי. מאוחר יותר דובר מטעם ג'ונסון הודה כי ראש הממשלה אכן היה מודע להאשמות הקשורות לפינצ'ר.
קופי ניהלה את הקמפיין של ליז טראס בשלבים המוקדמים של הבחירות למנהיגות המפלגה השמרנית שנערכו בקרב חברי הפרלמנט השמרנים ב-2022, והייתה חלק מצוות הקמפיין גם בשלב הסופי של הצבעת חברי המפלגה.
קריירה פרלמנטרית > כסגנית ראש הממשלה ושרת הבריאות

טראס מינתה את קופי לסגנית ראש הממשלה ושרת הבריאות בממשלתה החדשה ב-6 בספטמבר 2022 ובכך הפכה קופי לאישה הראשונה בתפקיד סגנית ראש הממשלה.
חיים אישיים

קופי אינה מתראיינת על חייה הפרטיים. היא משתייכת לכנסייה הקתולית ואינה נשואה.
אחותה, קלייר, מועסקת כעוזרת פרלמנטרית בלשכתה של קופי מאז 2015.
קופי היא אוהדת של קבוצת הכדורגל של ליברפול, ותחביביה כוללים גם גינון, קריוקי ומוזיקה.
AnyDVD

| --- | --- |
הלוגו של AnyDVD
החלון הראשי של התוכנה.
החלון הראשי של התוכנה.
 מפתח:  SlySoft
 גרסה אחרונה:  8.7.1.1 (28 במאי 2024) 
 מערכת הפעלה:  חלונות
 סוג רישיון:  Shareware
 קטגוריה:  DVD Ripper
 אתר הבית
 
AnyDVD הוא מנהל התקן במערכת חלונות אשר מאפשרת לנטרל את כל ההגנות (הישנות והחדשות) על גבי תקליטורי DVD ו-CD לצורך גיבויים בעזרת כל תוכנת צריבה על גבי מדיות ריקות.
התוכנה מסוגלת להסיר את הגבלות השיוך הגיאגרפי (regions) על גבי התקליטור ולעוקף את מגננות ההצפנה. בעזרת עדכון מיוחד, התוכנה מסוגלת גם לעשות אותו הדבר על דיסקים מסוג HD-DVD ו-Blu-ray.
התוכנה עובדת ברקע במקביל לתוכנת הצריבה בה משתמשים לצורך הגיבוי.
בנוסף להסרת ההגבלות הדיגיטליות, AnyDVD גם מסירה את ההגנה של Macrovision אשר נועדה במקור למנוע העתקה אנלוגית של הדיסק. מניעת העתקות אנלוגיות של הדיסקים נועדו במקור למנוע העתקה של התוכן באיכות גבוהה. AnyDVD מסוגל גם להסיר הגנות על גבי תקליטורי מוזיקה לצורך גיבוי.
התוכנה פותחה על ידי חברת SlySoft אשר משרדיה ממוקמים באנטיגואה וברבודה.
1995 בארצות הברית

| 0 | 1 | 2 | 3 |
| --- | --- | --- | --- |
| «««  1994   1993  1992 |  דגל ארצות הברית | 1995  בארצות הברית |  »»»  1996   1997   1998 |
כל ערכי השנים בארצות הברית • אירועים בולטים בעולם ב-1995 פורטל ארצות הברית • לוח שנה של שנת 1995
1995 בארצות הברית הייתה השנה בה חגגה ארצות הברית 219 שנה מיום היווסדה.
הנהגה

הנשיא: ביל קלינטון (המפלגה הדמוקרטית)
סגן הנשיא: אל גור (המפלגה הדמוקרטית)
יו"ר בית הנבחרים: טום פולי (המפלגה הדמוקרטית) עד 3 בינואר, ניוט גינגריץ' (המפלגה הרפובליקנית)
מנהיג הרוב בסנאט: ג'ורג' מיטשל (המפלגה הדמוקרטית) עד 3 בינואר, בוב דול (המפלגה הרפובליקנית)
הקונגרס: הקונגרס ה-103 עד 3 בינואר, הקונגרס ה-104
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
15 בפברואר – ההאקר קווין מיטניק נתפס על ידי ה-FBI לאחר מרדף בין למעלה משנתיים.
1 במרץ – חברת יאהו נוסדה בסנטה קלרה שבקליפורניה.
16 במרץ – 130 שנים לאחר שנכנס לתוקף, מאשרת מיסיסיפי את התיקון ה-13 לחוקת ארצות הברית, האוסר על עבדות
19 באפריל – הפיגוע באוקלהומה סיטי: הבניין הפדרלי באוקלהומה סיטי נחרב מפיצוץ של מכונית תופת שהטמינו אמריקאים שרצו לנקום בממשלה הפדרלית על הפריצה למתחם הכת של דייוויד כורש בדיוק שנתיים לפני כן. 168 אנשים נהרגים
24 באפריל – הרוצח הסדרתי "היונבומבר" (Unabomber) רוצח את הלוביסט גילברט מוריי באמצעות מעטפת נפץ.
27 במאי – כריסטופר ריב, הידוע בתפקידו הקולנועי כ"סופרמן", נפצע כשנזרק מגבו של סוס, והופך למשותק כמעט לחלוטין
29 ביוני – משימה STS-71 במסגרת משימות מעבורות חלל: מעבורת אטלנטיס מתחברת לתחנת החלל הרוסית מיר ויוצרת את החללית הגדולה ביותר
יולי – גל החום בשיקגו (1995): גל חום חסר תקדים מכה באזור המערב התיכון של ארצות הברית במשך רוב חודש יולי. טמפרטורת השיא הייתה 41 מעלות צלזיוס, וכמו כן, במהלך גל החם היו חמישה ימים רצופים בהם הטמפרטורות נשארו מעל 34 מעלות צלזיוס בשעות אחר הצהריים. גל החום גרם למותם של לפחות 739 בני אדם בעיר שיקגו בלבד.
11 ביולי – נקשרים קשרים דיפלומטיים בין ארצות הברית ווייטנאם
24 באוגוסט – מיקרוסופט מוציאה לשוק את מערכת ההפעלה חלונות 95
19 בספטמבר – הוושינגטון פוסט והניו יורק טיימס מפרסמים מניפסט שה"היונבומבר" כתב בשם "החברה התעשייתית ועתידה" מתוך תקווה שסגנונו של האלמוני יזוהה ויוביל למעצרו.
22 בספטמבר – המיליונר האמריקני סטיב פורבס מכריז על מועמדותו לנשיאות ארצות הברית מטעם המפלגה הרפובליקנית.
3 באוקטובר – חבר המושבעים במשפטו של או.ג'יי סימפסון קבע כי סימפסון לא אשם ברצח הכפול של אשתו לשעבר ניקול בראון סימפסון וחברה רונלד גולדמן.
21 בנובמבר – מדד הדאו ג'ונס חוצה לראשונה את קו ה-5,000 נקודות (5,023.55)
22 בנובמבר – "צעצוע של סיפור", סרט האנימציה תלת-ממדית המסחרי הראשון, יוצא לאקרנים.
7 בדצמבר – 6 שנים לאחר המראתה, מגיעה החללית גלילאו לכוכב צדק
אילוסטרציה של החללית גלילאו שנאס"א שלחה לכוכב צדק
נולדו

15 בפברואר – מייגן די סטליון, ראפרית אמריקאית
1 באפריל – לוגאן פול, בדרן מדיה חברתית ושחקן אמריקאי
23 באפריל – ג'יג'י חדיד, דוגמנית ושחקנית אמריקאית
28 באפריל – מלאני מרטינז, זמרת אמריקאית
3 ביולי – פוסט מאלון, זמר אמריקאי
21 באוקטובר – דוג'ה קאט, ראפרית, מפיקה מוזיקלית וזמרת-יוצרת יהודייה-אמריקאית
3 בנובמבר – קנדל ג'נר, דוגמנית אמריקאית
29 בנובמבר – לורה מרנו, שחקנית וזמרת אמריקאית
27 בדצמבר – טימותי שאלאמה, שחקן קולנוע אמריקאי
29 בדצמבר – רוס לינץ', זמר, שחקן ורקדן אמריקאי
נפטרו

26 במרץ – Eazy-E, זמר ראפ אמריקאי, מקים הלהקה המצליחה N.W.A, מת מאיידס (נולד ב-1963)
26 במאי – פריץ פרילינג, אנימטור אמריקאי מפורסם ממוצא יהודי (נולד ב-1906)
3 ביוני – ג'ון פרספר אקרט, חלוץ בתחום מדעי המחשב (נולד ב-1919)
14 ביוני – רוג'ר זילאזני, סופר מדע בדיוני ופנטזיה אמריקאי (נולד ב-1937)
23 ביוני – יונה סאלק, רופא ווירולוג יהודי-אמריקאי, ממציא החיסון לפוליו (נולד ב-1914)
9 באוגוסט – ג'רי גרסיה, מוזיקאי וסולן הגרייטפול דד (נולד ב-1942)
13 באוגוסט – מיקי מנטל, שחקן בייסבול (נולד ב-1931)
25 בדצמבר – דין מרטין, זמר, קומיקאי ושחקן קולנוע אמריקאי (נולד ב-1917)
הפיגוע באוקלהומה סיטי
דין מרטין
1994 בארצות הברית

| 0 | 1 | 2 | 3 |
| --- | --- | --- | --- |
| «««  1993   1992  1991 |  דגל ארצות הברית | 1994  בארצות הברית |  »»»  1995   1996   1997 |
כל ערכי השנים בארצות הברית • אירועים בולטים בעולם ב-1994 פורטל ארצות הברית • לוח שנה של שנת 1994
1994 בארצות הברית הייתה השנה בה חגגה ארצות הברית 218 שנה מיום היווסדה.
הנהגה

הנשיא: ביל קלינטון (המפלגה הדמוקרטית)
סגן הנשיא: אל גור (המפלגה הדמוקרטית)
יו"ר בית הנבחרים: טום פולי (המפלגה הדמוקרטית)
מנהיג הרוב בסנאט: ג'ורג' מיטשל (המפלגה הדמוקרטית)
הקונגרס: הקונגרס ה-103
נולדו

21 בינואר – בובו סטיוארט, זמר ושחקן אמריקאי
16 בפברואר – אווה מקס, זמרת-יוצרת אמריקאית
23 בפברואר – דקוטה פנינג, שחקנית קולנוע אמריקנית
14 במרץ – אנסל אלגורט, שחקן אמריקאי ממוצא יהודי
24 באפריל – ג'ורדן פישר, זמר ושחקן אמריקאי
28 במאי – אלק בנג'מין, זמר-יוצר אמריקאי
8 בספטמבר – קמרון דאלאס, יוטיובר, שחקן ודוגמן אמריקאי
29 בספטמבר – הלסי, זמרת אמריקאית
29 ביוני – קמילה מנדס, שחקנית טלוויזיה אמריקאית
18 באוגוסט – מדליין פטץ', שחקנית אמריקאית
3 בדצמבר – ג'ייק ט. אוסטין, שחקן ומדבב אמריקאי
נפטרו

22 בינואר – טלי סוואלס, שחקן אמריקאי (נולד ב-1922)
9 בפברואר – הווארד מרטין טמין, גנטיקאי יהודי-אמריקאי (נולד ב-1934)
11 בפברואר – ויליאם קונרד, שחקן קולנוע וטלוויזיה אמריקאי. גילם את הבלש "קאנון" (נולד ב-1920)
9 במרץ – צ'ארלס בוקובסקי, משורר אמריקאי (נולד ב-1920)
5 באפריל – קורט קוביין, מוזיקאי אמריקאי, התאבד (נולד ב-1967)
22 באפריל – ריצ'רד ניקסון, הנשיא ה-36 של ארצות הברית (נולד ב-1913)
10 במאי – ג'ון ויין גייסי, רוצח סדרתי אמריקאי, הוצא להורג (נולד ב-1942)
19 במאי – ג'קלין קנדי-אונאסיס, הגברת הראשונה של ארצות הברית, אשתו של ג'ון קנדי (נולדה ב-1929)
12 ביוני – מנחם מנדל שניאורסון, הרבי מליובאוויטש (נולד ב-1902)
14 ביוני – הנרי מנצ'יני, מלחין אמריקאי (נולד ב-1924)
19 באוגוסט – לינוס פאולינג, כימאי ופעיל שלום אמריקאי (נולד ב-1901)
23 בספטמבר – רוברט בלוך, סופר מדע בדיוני אמריקאי (נולד ב-1917)
20 באוקטובר – ברט לנקסטר, שחקן קולנוע אמריקאי (נולד ב-1913)
12 בנובמבר – וילמה רודולף, אצנית אפרו-אמריקאית (נולדה ב-1940)
28 בנובמבר – ג'פרי דאהמר, רוצח סדרתי אמריקאי (נולד ב-1960)
שחקן הפוטבול הנודע או. ג'יי. סימפסון נעצר ב-17 ביוני לאחר מרדף טלוויזיוני מתוקשר בחשד שרצח את אשתו לשעבר ואת חברה
מטוס מסוג B-52 מתרסק בבסיס חיל האוויר פיירצ'יילד שבוושינגטון לאחר שהטייס איבד שליטה על המטוס.
ריצ'רד ניקסון
קורט קוביין
1845 בארצות הברית

| 0 | 1 | 2 | 3 |
| --- | --- | --- | --- |
| «««  1844   1843  1842 |  דגל ארצות הברית | 1845  בארצות הברית |  »»»  1846   1847   1848 |
כל ערכי השנים בארצות הברית • אירועים בולטים בעולם ב-1845 פורטל ארצות הברית • לוח שנה של שנת 1845
1845 בארצות הברית הייתה השנה בה חגגה ארצות הברית 69 שנה מיום היווסדה.
הנהגה

הנשיא: ג'ון טיילר (המפלגה הוויגית) עד 4 במרץ, ג'יימס פולק (המפלגה הדמוקרטית)
סגן הנשיא: התפקיד לא היה מאויש עד 4 במרץ, ג'ורג' מ. דאלאס (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
29 בדצמבר: טקסס
3 במרץ: פלורידה
3 במרץ – פלורידה היא המדינה ה-27 שמצטרפת לארצות הברית
4 במרץ – ג'יימס פולק מושבע לנשיאות ארצות הברית
17 במרץ – סטיבן פרי רושם פטנט על המצאת הגומייה
28 באוגוסט – גיליון הבכורה של הירחון סיינטיפיק אמריקן יוצא לאור
13 באוקטובר – תושבי רפובליקת טקסס מחליטים לאשר את החוקה המוצעת, אשר תהפכם לחלק מארצות הברית
2 בדצמבר – נשיא ארצות הברית ג'יימס פולק מכריז בנאום לקונגרס על ה"שליחות הגורלית" שמחייבת התפשטות ארצות הברית מערבה
29 בדצמבר – טקסס מתקבלת כמדינה ה-28 של ארצות הברית
נולדו

פרק זה לוקה בחסר. אנא תרמו לוויקיפדיה ו.
נפטרו

פרק זה לוקה בחסר. אנא תרמו לוויקיפדיה ו.
8 ביוני – אנדרו ג'קסון, הנשיא השביעי של ארצות הברית (נולד ב-1767)
10 בספטמבר – ג'וזף סטורי, שופט בית המשפט העליון של ארצות הברית (נולד ב-1779)
אנדרו ג'קסון
1844 בארצות הברית

| 0 | 1 | 2 | 3 |
| --- | --- | --- | --- |
| «««  1843   1842  1841 |  דגל ארצות הברית | 1844  בארצות הברית |  »»»  1845   1846   1847 |
כל ערכי השנים בארצות הברית • אירועים בולטים בעולם ב-1844 פורטל ארצות הברית • לוח שנה של שנת 1844
1844 בארצות הברית הייתה השנה בה חגגה ארצות הברית 68 שנה מיום היווסדה.
הנהגה

הנשיא: ג'ון טיילר (המפלגה הוויגית)
סגן הנשיא: התפקיד לא היה מאויש
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
28 בפברואר – תותח מתפוצץ על סיפון האוניה USS Princeton במהלך תצוגת תכלית. כתוצאה מהפיצוץ נהרגים שבעה אנשים בהם מזכיר המדינה אייבל אפשור ומזכיר הצי תומאס ווקר גלימר. על הספינה היה גם הנשיא ג'ון טיילר, חברי קבינט נוספים ומאות אורחים נכבדים.
24 במאי – סמואל מורס משגר את המברק הראשון
15 ביוני – צ'ארלס גודייר רושם פטנט על הגיפור
27 ביוני – ג'וזף סמית, המייסד של הכנסייה המורמונית והמועמד לנשיאות ארצות הברית, נרצח באילינוי על ידי המון חמוש בן 150 איש.
3 ביולי – נחתם ההסכם המדיני הראשון בהיסטוריה בין סין לארצות הברית.
4 בדצמבר – הבחירות לנשיאות ארצות הברית 1844: הסנאטור הדמוקרטי ג'יימס פולק מנצח בבחירות לנשיאות ארצות הברית
28 בפברואר: האסון על סיפון ה-USS Princeton
27 ביוני: המון חמוש בן 150 איש רוצח את ג'וזף סמית ואת אחיו.
4 בדצמבר: הבחירות לנשיאות ארצות הברית 1844: הסנאטור הדמוקרטי ג'יימס פולק מנצח בבחירות לנשיאות ארצות הברית
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
22 במאי – מארי קאסאט, ציירת אמריקאית (נפטרה ב-1926)
3 ביוני – גארט הוברט, סגן הנשיא ה-24 של ארצות הברית (נפטר ב-1899)
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
28 בפברואר – אבל אפשור, עורך דין ושופט אמריקני שכיהן כמזכיר לענייני הצי האמריקני וכמזכיר המדינה של ארצות הברית (נולד ב-1790)
7 באפריל – מורגן לואיס, גנרל אמריקני ומושל ניו יורק (נולד ב-1754)
27 ביוני – ג'וזף סמית, מייסד הכנסייה המורמונית, נרצח (נולד ב-1805)
ג'וזף סמית
All your base are belong to us

המשפט המפורסם בסרטון הפתיחה של המשחק Zero Wing
All your base are belong to us (בתרגום חופשי: "כל הבסיס שלכם הם שייכים לנו"; במקור היפני: "君達の基地は、CATSが全ていただいた", בסיסיכם נלקחו כולם על ידי CATS)
הוא ביטוי סלנג באינטרנט שמקורו בתרגום קלוקל לאנגלית של המשחק היפני Zero Wing אשר הצית בשנת 2001 תופעת אינטרנט הנמשכת בממדים קטנים יותר גם כיום.
במקומות מסוימים מקובלות גם הצורות המקוצרות: AYBAB2U, AYBABTU, All your base ו־AYB.
מקור הביטוי והתפשטותו

מקור הביטוי הוא בסרטון הפתיחה של המשחק היפני Zero Wing, שתורגם לאנגלית והופץ באירופה בשנת 1992. סרטון הפתיחה תורגם כולו בצורה קלוקלת.
הביטוי החל להופיע בפורומים שונים באינטרנט בשנת 1998. בשנת 2001 פורסם וידאו קליפ לשיר פרודי המבוסס על הביטוי לפורטל הפלאש הפופולרי Newgrounds. הסרטון זכה למיליוני צפיות, ומשם התפשט הביטוי ברחבי הרשת באמצעות ממים, פוסטים, ותוכן דומה. לעיתים הוחלפה המילה "base" במילה אחרת, ובכך קיבל הביטוי משמעות נוספת המתארת באופן כללי תוקפנות ושתלטנות של אדם מסוים.
בנוסף לביטוי "all your base", בסרטון הפתיחה מופיעים תרגומים תמוהים נוספים כגון "Somebody set up us the bomb" ו־"What you say". גם הם זכו לפרסום ברשת.
הביטוי מהווה דוגמה קלאסית לצורה בה האינטרנט מסייע להפצת ביטויים שלא היו מקבלים חשיפה תקשורתית במדיומים אחרים כמו הטלוויזיה, הרדיו והדפוס.
ראו גם

משחקי מחשב
תרבות האינטרנט
סלנג באינטרנט
תופעת אינטרנט - מם שכל פרסומו (או חלקו המכריע) הוא באינטרנט
מניח רעפים נוצרי
הערות שוליים

↑  Bad-CRC, all yor base r blong 2 us, Newgrounds, ‏16 בפברואר 2001
2 אירו

2 אירו הוא מטבע אירו, בעל העריך הגבוה בשוויו במחזור. מטבע זה עשוי שתי סגסוגות: הסגסוגת החיצונית עשויה מנחושת וניקל, ואילו הפנימית עשויה מפליז וניקל. כמו כל מטבעות האירו, בעוד צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, צד הערך הוא משותף ונושא עיצוב של מפת אירופה יחד עם הערך.
עיצוב > צד הנושא

על רוב העיצובים הלאומיים מוטבעים בטבעת החיצונית 12 כוכבים כדגל האיחוד האירופי. להלן פירוט על הצד הלאומי של המטבע במספר מדינות:
| מדינה | תיאור |
| --- | --- |
אוסטריה: דיוקנה של ברטה פון זוטנר, סופרת ופעילת שלום
איטליה: דיוקנו של דנטה אליגיירי, משורר ופילוסוף
אירלנד: נבל אירי
אסטוניה: מפת אסטוניה ושם המדינה באסטונית – EESTI.
בלגיה: דיוקנו של מלך בלגיה אלברט השני.
גרמניה: סמל גרמניה עיט זהוב
הולנד: דיוקנה של ביאטריס, מלכת הולנד
יוון: תמונה של אירופה נחטפת על ידי האל זאוס הנראה כשור
לוקסמבורג: דיוקנו של אנרי, הדוכס הגדול מלוקסמבורג
מלטה: צלב מלטה
סלובניה: פרנצה פרשרן, מחשובי משוררי סלובניה
סלובקיה: סמל סלובקיה
ספרד: דיוקנו של מלך ספרד חואן קרלוס הראשון.
פורטוגל: החותם המלכותי
פינלנד: פרחי צמח מהסוג פטל
צרפת: עץ על גבי משושה, שמבטא את צורתה של צרפת, ומשני צדי הגזע האותיות RF, ראשי תיבות של République française – הרפובליקה הצרפתית. מעל לעץ המוטו הלאומי של צרפת: חירות, שוויון, אחווה.
קפריסין: פסל אלילי מהמאה ה-10 לפנה"ס
מדינות שאינן באיחוד האירופי אך הן חלק מגוש האירו ובעלות עיצוב משלהן
קריית הוותיקן: משנת 1999 עד שנת 2005 הוטבע דיוקנו של האפיפיור יוחנן פאולוס השני, בשנת 2006 הוטבע סמל קריית הוותיקן ומשנת 2006 מוטבע דיוקנו של האפיפיור בנדיקטוס השישה עשר.
מונקו: דיוקנו של אלבר השני, נסיך מונקו, כשמעליו שם המדינה בצרפתית – MONACO – ומתחתיו שנת ההנפקה. בעבר נשא המטבע את דיוקנותיהם של רנייה השלישי ואלבר השני, עם שם המדינה ושנת ההנפקה בטבעת החיצונית, אולם לאחר מותו של רנייה בשנת 2005, שונה העיצוב לזה הנוכחי.
סן מרינו: מוטבע בניין הממשלה והפרלמנט הנמצא בעיר הבירה, סן מרינו
מדינות שקבעו עיצוב עוד לפני שהיה המטבע הרשמי שלהן
ליטא: מוטבע סמל ליטא
לטביה: מוטבעת מילדה, על פי המיתולוגיה הבלטית היא אלת החופש והאהבה
אנדורה: סמל אנדורה
עיצוב > צד הערך

בצד המשותף של המטבע מוטבעת מפת אירופה, 12 כוכבים המסמלים את 12 הכוכבים בדגל האיחוד האירופי, וערכו של המטבע. משנת 1999 הוטבעו על הצד המשותף רק מפות מדינות האיחוד האירופי, אולם משנת 2007 בעקבות הצטרפותן של 10 מדינות הוטבעה מפת אירופה השלמה.
עיצוב > שולי המטבע

שולי המטבע גם הם נתונים לעיצובה של כל מדינה, ועליהם מופיעים כיתובים שונים, למשל סיסמה הייחודית למדינה שהנפיקה את המטבע.
מטבעות זיכרון

החל משנת 2004 לכל מדינה שחברה בגוש האירו יש זכות להטביע פעם בשנה מטבעות זיכרון לציון אירועים לאומיים מיוחדים על פני צד הנושא של מטבע 2 אירו. הראשונה שעשתה הטבעה מיוחדת היא יוון בשנת 2004 לציון אולימפיאדת אתונה.
משנת 2013 יש זכות לכל מדינה בגוש האירו להטביע יותר ממטבע זיכרון אחד.
גרמניה חתמה על הסכם בו כל שנה במשך 20 שנה יוטבע עיצוב שלה על כל אחת מהמדינות המרכיבות אותה, ספרד עשתה בדומה לה מטבעות זיכרון לכל הקהילות אוטונומיות של ספרד המרכיבות אותה.
גם האיחוד האירופי עצמו מנפיק לכל המדינות מטבעות מיוחדים בשפות מדינות גוש האירו לציון אירוע חשוב של האיחוד האירופי. נכון להיום (2012) האיחוד האירופי הנפיק שלוש פעמים הטבעות כאלה – בשנת 2007 לציון 50 שנה להסכם רומא, בשנת 2009 לציון 10 שנים להצמדת המטבעות הראשונים לאירו וההתחלה בשימוש באירו במקביל למטבעות הלאומיים שקדמו לו ובשנת 2012 לציון 10 שנים מהיום בו האירו הפך להילך החוקי היחיד במדינות גוש האירו הראשונות.
ראו גם

1 אירו
50 אירו-סנט
20 אירו-סנט
10 אירו-סנט
שוליים סטנדרטיים של מטבע 2 אירו
1912 ברוסיה

| 0 | 1 | 2 | 3 |
| --- | --- | --- | --- |
| «««  1911   1910  1909 |  דגל רוסיה | 1912  ברוסיה |  »»»  1913   1914   1915 |
כל ערכי השנים ברוסיה • אירועים בולטים בעולם ב-1912 פורטל רוסיה • לוח שנה של שנת 1912
1912 ברוסיה הייתה שנה ה-299 מתחילת שליטת שושלת רומנוב במדינה.
הנהגה

הצאר: ניקולאי השני
ראש הממשלה ולדימיר קוקובצוב
אירועים בולטים

18 בינואר – בכנס בפראג התרחש פילוג מעשי של המפלגה לבולשביקים ומנשביקים.
ינואר - מהומות סטודנטים. הגבלת אוטונומיה אוניברסיטאית.
ינואר - בירוואן התנהל משפט נגד 139 פעילים לאומנים. במהלך המשפט התברר שרוב הראיות בדויות ואין בסיס מעשי להמשך המשפט.
ינואר - גידול בסלידת הציבור נגד השפעת גריגורי רספוטין על הנעשה בחצר הצאר ומדיניות ממשלתית. בלחץ הציבור רספוטין עזב את העיר. הממשלה אוסרת על העיתונות להזכיר את שמו של רספוטין.
13 במרץ תחילת השביתות במכרה זהב באזור נהר לנה.
22 במרץ – דיונים בדומה על גריגורי רספוטין.
26 במרץ – לפי בקשות חוזרות ונשנות של צארינה, רספוטין חזר לסנקט פטרבורג.
אפריל - ראש מפלגת האוקטבריסטים מזהיר את הצאר מפני השפעת רספוטין על הנעשה במדינה.
17 באפריל – ירי על הפועלים השובתים במכרה זהב באזור נהר לנה. 270 איש נהרגו.
22 באפריל – העיתון פראבדה יוצא לאור.
5 במאי – עיתון פראבדה עבר לשליטה של הבולשביקים.
17 ביוני – ולדימיר לנין עבר מפריז לסביבות קרקוב, קרוב לגבול עם רוסיה.
13 ביוני – פתיחת מוזיאון פושקין במוסקבה.
22 ביוני – סיום פעילות של הדומה השלישית.
28 ביוני – לפי החוק החדש חודשה משרה של "שופט שלום". על יהודים נאסר לקבל משרה זו.
8 ביולי – חתימת הסכם בין רוסיה לבין יפן.
13 ביולי – ראשי הצבא הרוסי מבטיחים לצרפת שבמקרה ותפרוץ מלחמה הם יהיו מסוגלים לתקוף את גרמניה תוך 15 ימים מתחילת הגיוס.
15 באוגוסט – חתימת הסכם עם צרפת על שיתוף פעולה בפעילויות הצי.
28 באוגוסט – תחילת מסע משלחת ארקטית בראשות גאורגי סדוב.
21 בספטמבר – חגיגות נרחבות לאור מאה שנים לקרב בורודינו.
23 באוקטובר – יורש העצר מבריא מהתקף מחלה. לדעת הצארינה הדבר התרחש הודות לגריגורי רספוטין.
3 בנובמבר – חתימת הסכם עם מונגוליה.
17 בנובמבר – צרפת הבטיחה לרוסיה שבמידה ותפרוץ מלחמה עם גרמניה, צרפת תצטרף.
28 בנובמבר – תחילת ישיבות של הדומה הרביעית.
25 בדצמבר – חגיגות לציון 100 שנים לניצחון על נפוליאון.
אירועים בולטים > ללא מועד

יוסף דז'וגשבילי לוקח לעצמו פסבדונים-יוסיף סטלין.
נולדו

7 בינואר – איוואן יאקובובסקי, מרשל סובייטי, (נפטר ב-1976)
12 בינואר – דינמוחמד קונאייב, מדינאי סובייטי, מראשי הקזחסטן 3 פעמים גיבור עמל סוציאליסטי (נפטר ב-1993)
19 בינואר – לאוניד קנטורוביץ', כלכלן סובייטי, חתן פרס נובל (נפטר ב-1986)
1 במרץ – בוריס צ'רטוק, מדען סובייטי ממוצא יהודי, מחלוצי תוכנית החלל הרוסית (נפטר ב-2011)
16 באפריל – יבגני סמוילוב, שחקן סובייטי, (נפטר ב-2006)
נפטרו

1 במאי – פיוטר לבדב, פיזיקאי רוסי (נולד ב-1866)
צוות של גאורגי סדוב לפני יציאת המשלחת למסע